Eustrophinae

Eustrophinae er en underfamilie av løvsoppbiller som er knyttet til døde trær infisert av kjuker, der larvene utvikler seg. Det norske navnet er litt misvisende da noen (ikke-norske) arter er knyttet til bartrær. 


== Utseende ==
Små til middelsstore(gjerne 3 – 6 mm), avlange, halvblanke, fint hårete, lyst rødbrune til svarte løvsoppbiller, dekkvingene kan ha rødlige tegninger. De fire ytterste leddene av antennene er litt forstørrede. Hodet er forholdsvis lite, mer eller mindre skjult under pronotum sett ovenfra, fasettøynene er store og mer eller mindre nyreformede. Antennene er 11-leddete, omtrent så lange som hodet og brystskjoldet til sammen eller litt lengre, perlekjede-formede eller med de fire ytterste leddene litt forstørret, slik at de danner en avlang, løs kølle. Brystskjoldet (pronotum) er bredere enn langt, bakerst så bredt som dekkvingene, helt rundet foran. Dekkvingene er avlange, svakt hvelvede, med uregelmessig punktering eller ingen tydelige punktgroper. Beina er slanke og middels lange, leggene med ganske korte sporer, føttene forholdsvis lange og tynne, og fem-leddete.


== Levevis ==
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av. De voksne billene er nattaktive.


== Utbredelse ==
Gruppen er utbredt i alle verdensdeler bortsett fra Australia og New Zealand.


== Systematisk inndeling ==
Oversikten har med nordamerikanske arter.

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien heteromerer, Tenebrionoidea
Familien løvsoppbiller, Tetratomidae Billberg, 1820
Underfamilien Eustrophinae Gistel, 1848
Stammen Eustrophini Gistel, 1848
Slekten Eustrophopsis Champion, 1889 - ca. 55 arter, vidt utbredt
Eustrophopsis arizonensis (Horn, 1888)
Eustrophopsis bicolor (Fabricius, 1792)
Eustrophopsis brunneimarginatus (Dury, 1906)
Eustrophopsis confinis (LeConte, 1866) – Nord-Amerika
Eustrophopsis crowdyi Pollock, 2012
Eustrophopsis indistinctus (LeConte, 1851)
Eustrophopsis ornatus (Van Dyke, 1928)
Slekten Eustrophus Illiger, 1802 - 4 arter, Holarktisk
Eustrophus dermestoides (Hellwig, 1792) – Europa
Eustrophus tomentosus Say, 1826  – Nord-Amerika
Slekten Synstrophus Seidlitz, 1898 - 5 arter, Asia og Nord-Amerika
Synstrophus repandus (Horn, 1888)
Stammen Holostrophini Nikitsky, 1998
Slekten Holostrophus Horn, 1888 - 19 arter, Asia og Nord-Amerika
Holostrophus bifasciatus (Say, 1824)  – Nord-Amerika
Slekten Pseudoholostrophus Nikitsky, 1983 - 4 arter, Asia og Nord-Amerika
Pseudoholostrophus discolor (Horn, 1888)
Pseudoholostrophus impressicollis (LeConte, 1874)


== Referanser ==


== Eksterne lenker ==
(no) Eustrophinae hos Artsdatabanken 
(en) Eustrophinae hos Fauna Europaea 
(en) Eustrophinae hos Fossilworks 
(en) Eustrophinae hos Fossilworks 
(en) Eustrophinae hos ITIS 
(en) Eustrophinae hos NCBI 
(en) Kategori:Eustrophinae – bilder, video eller lyd på Wikimedia Commons 
Eustrophinae – detaljert informasjon på Wikispecies